OpenLLM-France/wikimedia huggingface dataset:
# Luisa Etxenike

Luisa Etxenike Urbistondo (Sant Sebastià, Guipúscoa, 10 de juliol de 1957) és una escriptora basca que escriu en castellà. Llicenciada en Dret, és bona coneixedora de la literatura escrita per dones, ha participat en diversos treballs literaris. A més d'això, ha gestionat a Sant Sebastià i a diversos pobles de Guipúscoa tallers de lectura i escriptura. Va ser una de les organitzadores de les Jornades d'Escriptores a Sant Sebastià. I directora de la festa literària Un mundo de mujeres. Col·labora en diferents mitjans de comunicació, tant en premsa escrita com en ràdio. Ha estat membre de la comissió de redacció de la revista Grand Place. I també ha treballat en treballs de traducció.

## Publicacions
### Novel·les

* El detective de sonidos (2011)
* El ángulo ciego (2008)
* Los peces negros (2005)
* Vino (2000)
* El mal más grave (1997)
* Efectos secundarios (1996)
* Querida Teresa (1988)

### Llibres de poesia

* El arte de la pesca (2015)

### Traduccions

* Alguién vivo Pasar, Claude Lanzmann
* Algo negro, Jackes Roubaud
* La cabeza de Paul Verlaine, Jean-Michel Maulpoix
* Después de los campos, la vida, Virginie Linhart

## Premis i reconeixements

* França li va atorgar el premi de cavaller de l'Orde de les Arts i les Lletres en 2007.
* Va guanyar el Premi Euskadi de Literatura 2009 amb la novel·la El ángulo ciego (2008).
* En 2013 el Municipi de Sant Sebastià li va atorgar la Medalla del Mèrit de Ciutadà Donostiarra.

## Referències

* ↑ Salaberria, Urkiri. «Luisa Etxenike. Escritora: La igualdad no es la negación de la diferencia, es la negación de la desigualdad» (en castellà). euskonews, 15-22 gener 2010. [Consulta: 19 maig 2020].
* ↑ «Luisa Etxenike».
* 1 2 Urkiri, Salaberria. «Luisa Etxenike. Escritora: La igualdad no es la negación de la diferencia, es la negación de la desigualdad» (en castellà).
* ↑ «Luisa Etxenike gana el Premio Euskadi de Literatura con una obra sobre las víctimas. El Correo» (en castellà). El Correo. [Consulta: 19 octubre 2016].

## Enllaços externs

* Luisa Etxenike - Lloc web oficial
# Margalef (desambiguació)

«Margalef» té aquests significats:
# Marc Matiè

Marc Matiè (en llatí Marcus Matienus) va ser un magistrat romà del segle ii aC.
Va ser pretor l'any 173 aC i va rebre la província de la Hispània Ulterior on es va destacar pels seus saquejos i opressió, fins al punt de què en tornar a Roma una delegació de provincials va presentar acusació pels seus actes al senat romà. Per evitar la condemna que semblava inevitable, ja que les proves en contra seva eren suficients, Matiè va marxar a un exili voluntari a la ciutat de Tibur.

## Referències

* ↑ [https://quod.lib.umich.edu/m/moa/acl3129.0002.001/983?rgn=full+text;view=image;q1=MatienusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 973. ]
# Llac Village

El llac Village (en anglès: Village Lake), antigament llac Alcohol and Drug Abuse (en anglès: Alcohol and Drug Abuse Lake), és un embassament al comtat de Richland, Carolina del Sud, Estats Units d'Amèrica. La construcció de l'embassament es va acabar l'any 1973. Els 377.000 m² del llac es troben un afluent del riu Crane Creek.
Es creu que el llac porta el nom d'un lloc anomenat Morris Village, un centre de tractament residencial proper per a persones amb drogoaddicció. Abans de 2022, el seu propietari, el Departament de Salut Mental de Carolina del Sud, utilitzava el nom d'«estany de Morris Village», de vegades «estany Morris Village» o «llac Village». El 9 de juny de 2022, el llac va ser rebatejat oficialment com a «llac Village». Per la seva ubicació, està tancat i no obert al públic.

## Referències

* 1 2 «Village Lake» (en anglès). Edits.NationalMap.gov. [Consulta: 22 juny 2023].
* ↑ «Alcohol and Drug Abuse Lake, South Carolina» (en anglès). FindLakes.com. Arxivat de l'original el 2014-11-29. [Consulta: 18 novembre 2014].
* ↑ Jaeger, Kyle. «“Alcohol And Drug Abuse Lake” Is An Actual Place. No, Really» (en anglès). MarijuanaMoment.net, 06-07-2018. [Consulta: 2 juliol 2019].
* 1 2 Bland, David Travis. «Is SC's 'Alcohol and Drug Abuse Lake' a real place? Here's what the owner said» (en anglès). TheState.com, 01-05-2021. Arxivat de l'original el 2021-06-07.
# Coll de Creu (Prada)

El Coll de Creu és una collada dels contraforts septentrionals del Massís del Canigó, a 696,5 metres d'altitud, en el límit dels termes comunals de Clarà i Villerac i de Prada, tots dos a la comarca del Conflent, de la Catalunya del Nord.
Està situat a la zona oest del terme de Clarà i Villerac, i a l'est del de Prada, a la carena que separa aquests dos termes comunals.
Hi passa la carretera D - 35 (Arboçols - Clarà), que és l'únic accés per carretera al poble de Clarà, des de Prada.

## Referències

* ↑ El Coll de Creu en els ortofotomapes de l'IGN
# Juiàs

El Juiàs és un riu de Catalunya, afluent pel marge esquerre del Fluvià. Té una orientació nord-sud i neix de la confluència dels rius font Clot de Roure Pena i Torrent de Juiàs que neix al vessant oriental de la muntanya de Montoriol, dins del terme municipal de Tortellà. Aquest riu és molt poc cabalós i només s'emplena quan hi ha les pluges de la primavera i la tardor. Discorre els termes municipals de Tortellà, Sales de Llierca i Argelaguer
D'altra banda, el riu serveix de límit entre les poblacions de Tortellà i Sales de Llierca. Un cop deixades aquestes dues poblacions, s'endinsa dins del terme municipal d'Argelaguer fins a desembocar al riu Fluvià, a pocs metres de l'autovia A-26 entre Olot i Figueres.

## Afluents principals

* Torrent de Juiàs (riu font)
** Clot de Sant Jordi
* Clot de Roure Pena (riu font)
* Torrent de Can Patorra

## Referències

* ↑ «Institut Cartogràfic i Geològic de Catalunya».
* ↑ «Juiàs». Gran Enciclopèdia Catalana. Barcelona: Grup Enciclopèdia Catalana.
* ↑ «Juiàs». Gran Enciclopèdia Catalana. Barcelona: Grup Enciclopèdia Catalana.
* ↑ Bayer Castanyer, Robert. Tortellà. Tortellà: Ajuntament de Tortellà, 1991. ISBN 84 505 9875 3.
# Datta (possiólok)

* Per a altres significats, vegeu «Datta».
Datta (en rus: Датта) és un poble (un possiólok) del krai de Khabàrovsk, a Rússia, que el 2012 tenia 19 habitants. Pertany al districte rural de Vàninski.

## Referències

* ↑ Оценка численности постоянного населения Хабаровского края на начало 2011 года по муниципальным образованиям Arxivat 2012-04-26 a Wayback Machine.
# Eugenita

L'eugenita és un mineral de l'anomenada classe dels minerals elements. Fou descoberta el 1986 en una mina de Baixa Silèsia, (Polonia). El seu nom és en honor del mineralogista austríac Eugen Friedrich Stumpfl (1935-2004), de la Universitat de Leoben, Àustria, pels seus estudis dels compostos dels metalls nobles.

## Característiques

L'eugenita és un mineral molt rar, de l'anomenada classe dels minerals elements, una amalgama de mercuri i argent que químicament és un aliatge de dos metalls. La seva fórmula és Ag$_{11}$Hg₂. És opaca, amb lluentor metàl·lica i de color negre. Cristal·litza en el sistema isomètric. Encara es té poca informació d'aquest mineral en ser de gran raresa i descobert en data relativament recent.
Segons la classificació de Nickel-Strunz, l'eugenita pertany a «01.AD - Metalls i aliatges de metalls, família del mercuri i amalgames» juntament amb els següents minerals: mercuri, belendorffita, kolimita, luanheïta, moschellandsbergita, paraschachnerita, schachnerita, weishanita, amalgames d'or, potarita i altmarkita.

## Formació i jaciments

Se n'ha trobat originàriament a Polònia en jaciments de minerals de sulfur de coure de baix grau, en roques carbonatades i esquists negres. Sol trobar-se associada a altres minerals com ara: calcosina, covel·lita, tennantita, hematita, calcita, ankerita o guix. En jaciments dels Estats Units s'ha trobat inclosa també en cuprita.

## Referències

* ↑ «Eugenite» (en anglès). Mindat. [Consulta: 17 juliol 2014].
* ↑ «Eugenite» (en anglès). Handbook of mineralogy. [Consulta: 17 juliol 2014].
* ↑ Riba, O.; Melgarejo, J.C.; Mata, J.M. Vocabulari de mineralogia. Segons les normes de la International Mineralogical Association. Amb equivalències angleses. Edicions Universitat Barcelona, 2000. ISBN 9788493100100 [Consulta: 3 abril 2012].
* ↑ Anthony, J.W.; Bideaux, R.A.; Bladh, K.W. [et al.].. «Eugenite». A: Handbook of Mineralogy (pdf). Chantilly, EUA: Mineralogical Society of America, 2005 [Consulta: 29 març 2012].
# Assumptes familiars

Assumptes familiars (títol original en francès, Frère et Sœur) és una pel·lícula dramàtica francesa del 2022 dirigida per Arnaud Desplechin, protagonitzada per Marion Cotillard i Melvil Poupaud com a germans separats que es veuen obligats a reunir-se dues dècades després de la mort dels seus pares. La pel·lícula es va estrenar mundialment al Festival de Canes de 2022 on va competir per la Palma d'Or i es va estrenar als cinemes de França el mateix dia de la seva estrena a Canes, el 20 de maig de 2022. S'ha doblat i subtitulat al català.

## Sinopsi

L'Alice i en Louis són germans separats que es veuen obligats a reunir-se arran de la mort dels seus pares, després de dues dècades de silenci entre ells.

## Repartiment

* Marion Cotillard com Alice
* Melvil Poupaud com a Louis
* Golshifteh Farahani com a Faunia
* Cosmina Stratan com a Lucia
* Patrick Timsit com a Zwy
* Benjamin Siksou

## Referències

* ↑ Raup, Jordan. «Arnaud Desplechin to Direct Marion Cotillard and Melvil Poupaud in New Film Brother and Sister». The Film Stage, 12-04-2021.
* ↑ Croll, Ben. «‘Invasion’ Star Golshifteh Farahani to Feature Alongside Marion Cotillard in Arnaud Desplechin's ‘Brother and Sister’ (EXCLUSIVE)». Variety, 16-01-2022.
* ↑ Titze, Anne-Katrin. «Arnaud Desplechin on Grégoire Hetzel, Yorick Le Saux, Deception, Marion Cotillard and Frère Et Sœur». Eye For Film, 23-03-2022.
* ↑ Scott Roxborough. «David Cronenberg, Park Chan-wook, Kelly Reichardt Set for Cannes Competition». The Hollywood Reporter, 14-04-2022.
* ↑ «Quelles dates de sortie en salle pour les films de Cannes ?» (en francès). Boxoffice Pro, 25-04-2022.
* ↑ «Assumptes familiars». ésAdir. [Consulta: 22 febrer 2023].

## Enllaços externs

* Assumptes familiars - Lloc web oficial
* Tràiler en català
* Assumptes familiars a Goita què fan, ara!
# La Vernotte

La Vernotte és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 69 habitants.

## Demografia
### Població

El 2007 la població de fet de La Vernotte era de 69 persones. Hi havia 31 famílies, de les quals 8 eren unipersonals (8 dones vivint soles i 8 dones vivint soles), 15 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 43 habitatges, 31 eren l'habitatge principal de la família, 5 eren segones residències i 6 estaven desocupats. 38 eren cases i 2 eren apartaments. Dels 31 habitatges principals, 23 estaven ocupats pels seus propietaris, 6 estaven llogats i ocupats pels llogaters i 3 estaven cedits a títol gratuït; 1 tenia dues cambres, 9 en tenien tres, 6 en tenien quatre i 16 en tenien cinc o més. 24 habitatges disposaven pel capbaix d'una plaça de pàrquing. A 9 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de La Vernotte el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 4 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 8 | 50 a 54 | 0 |
| 0 | 45 a 49 | 4 |
| 0 | 40 a 44 | 8 |
| 8 | 35 a 39 | 0 |
| 0 | 30 a 34 | 4 |
| 4 | 25 a 29 | 0 |
| 12 | 20 a 24 | 0 |
| 4 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 48 persones, 36 eren actives i 12 eren inactives. De les 36 persones actives 28 estaven ocupades (14 homes i 14 dones) i 8 estaven aturades (3 homes i 5 dones). De les 12 persones inactives 6 estaven jubilades, 4 estaven estudiant i 2 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de La Vernotte a l'INSEE.
* Évolution et structure de la population Fitxa amb el detall de dades de La Vernotte a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# La Verkin

La Verkin és una població dels Estats Units a l'estat de Utah. Segons el cens del 2000 tenia 3.392 habitants.

## Demografia

Segons el cens del 2000, La Verkin tenia 3.392 habitants, 1.053 habitatges, i 840 famílies. La densitat de població era de 81,2 habitants per km².
Dels 1.053 habitatges en un 44,6% hi vivien nens de menys de 18 anys, en un 66,3% hi vivien parelles casades, en un 9,6% dones solteres, i en un 20,2% no eren unitats familiars. En el 17% dels habitatges hi vivien persones soles el 7,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,2 i el nombre mitjà de persones que vivien en cada família era de 3,61.
Per edats la població es repartia de la següent manera: un 35,8% tenia menys de 18 anys, un 9,1% entre 18 i 24, un 24,5% entre 25 i 44, un 17,5% de 45 a 60 i un 13,1% 65 anys o més.
L'edat mediana era de 29 anys. Per cada 100 dones de 18 o més anys hi havia 94 homes.
La renda mediana per habitatge era de 35.949 $ i la renda mediana per família de 39.432 $. Els homes tenien una renda mediana de 30.051 $ mentre que les dones 19.602 $. La renda per capita de la població era de 12.113 $. Entorn del 10,1% de les famílies i el 12,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- La Verkin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- La Verkin». American Fact Finder. Oficina del Cens dels Estats Units, 12-01-2010.
# La Riera (Sant Julià de Vilatorta)

La Riera és una obra del municipi de Sant Julià de Vilatorta (Osona) inclosa en l'Inventari del Patrimoni Arquitectònic de Catalunya.

## Descripció

Es tracta d'una masia de planta rectangular (13 x 18), coberta a dues vessants i amb el carener paral·lel a la façana, situada a migdia. Es troba assentada damunt un cingle amb força pendent a la part Est. Consta de planta baixa i dos pisos i a ponent, degut al pendent, hi ha un pis menys (aquest sector està molt deteriorat). La façana presenta un portal dovellat amb un portalet rectangular a la part dreta i un cos de porxos. La part nord és cega i està coberta de vegetació. A llevant hi ha tres grans contraforts i diverses obertures, una de les quals és de forma goticitzant. A migdia hi ha un seguit de murs que tanquen la lliça junt amb algunes construccions destinades a dependències agrícoles. En conjunt és molt rica en treball de pedra i elements buidats a la roca. A l'antiga sala es conserva un portal gòtic.

## Història

Malgrat en estar en estat ruïnós, conserva diversos elements arquitectònics d'interès. Hi ha notícies dels Riera ens fogatges de la parròquia i terme de Santa Maria de Vilalleons de l'any 1553, en els quals hi trobem registrats tres caps de família cognominats Riera, però no se sap del cert quin d'ells habitava el mas: PAU RIERA, SALVEDOR RIERA, ONOFRE RIERA.

## Referències

* 1 2 «La Riera». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 febrer 2016].
# Atzeneta

«Atzeneta» té aquests significats:
# Auburn (Illinois)

Auburn és una població dels Estats Units a l'estat d'Illinois. Segons el cens del 2000 tenia 4.317 habitants.

## Demografia

Segons el cens del 2000, Auburn tenia 4.317 habitants, 1.618 habitatges, i 1.187 famílies. La densitat de població era de 527,5 habitants/km².
Dels 1.618 habitatges en un 42% hi vivien nens de menys de 18 anys, en un 56,6% hi vivien parelles casades, en un 13,2% dones solteres, i en un 26,6% no eren unitats familiars. En el 22,9% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,09.
Per edats la població es repartia de la següent manera: un 30,4% tenia menys de 18 anys, un 7,5% entre 18 i 24, un 33,1% entre 25 i 44, un 17,5% de 45 a 60 i un 11,5% 65 anys o més.
L'edat mediana era de 33 anys. Per cada 100 dones de 18 o més anys hi havia 82,4 homes.
La renda mediana per habitatge era de 43.250 $ i la renda mediana per família de 49.200 $. Els homes tenien una renda mediana de 34.339 $ mentre que les dones 24.167 $. La renda per capita de la població era de 18.368 $. Aproximadament el 4,8% de les famílies i el 5,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Auburn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Auburn». American Fact Finder. Oficina del Cens dels Estats Units, 12-01-2010.
# Auburn (Indiana)

Auburn és una població dels Estats Units a l'estat d'Indiana. Segons el cens del 2000 tenia 12.074 habitants.

## Demografia

Segons el cens del 2000, Auburn tenia 12.074 habitants, 4.927 habitatges, i 3.202 famílies. La densitat de població era de 701 habitants per km².
Dels 4.927 habitatges en un 33,4% hi vivien nens de menys de 18 anys, en un 51,2% hi vivien parelles casades, en un 10,1% dones solteres, i en un 35% no eren unitats familiars. En el 30,1% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,99.
Per edats la població es repartia de la següent manera: un 26,4% tenia menys de 18 anys, un 9,2% entre 18 i 24, un 30,7% entre 25 i 44, un 19,9% de 45 a 60 i un 13,7% 65 anys o més.
L'edat mediana era de 34 anys. Per cada 100 dones de 18 o més anys hi havia 89 homes.
La renda mediana per habitatge era de 42.762 $ i la renda mediana per família de 52.687 $. Els homes tenien una renda mediana de 38.007 $ mentre que les dones 24.414 $. La renda per capita de la població era de 20.945 $. Entorn del 2,9% de les famílies i el 5,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Auburn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 5 agost 2010].
* ↑ «Geographic Comparison Table- Auburn». American Fact Finder. Oficina del Cens dels Estats Units, 12-01-2010.
# Auburn (Califòrnia)

Auburn és una població dels Estats Units a l'estat de Califòrnia. Segons el cens del 2009 tenia 13.106 habitants.

## Demografia

Segons el cens del 2000, Auburn tenia 12.462 habitants, 5.302 habitatges, i 3.281 famílies. La densitat de població era de 652,9 habitants/km².
Dels 5.302 habitatges en un 28,4% hi vivien nens de menys de 18 anys, en un 48,5% hi vivien parelles casades, en un 10% dones solteres, i en un 38,1% no eren unitats familiars. En el 31,7% dels habitatges hi vivien persones soles el 13,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,91.
Per edats la població es repartia de la següent manera: un 23,3% tenia menys de 18 anys, un 7,2% entre 18 i 24, un 25,7% entre 25 i 44, un 25,7% de 45 a 60 i un 18,1% 65 anys o més.
L'edat mediana era de 41 anys. Per cada 100 dones de 18 o més anys hi havia 83,2 homes.
La renda mediana per habitatge era de 48.999 $ i la renda mediana per família de 62.250 $. Els homes tenien una renda mediana de 43.632 $ mentre que les dones 30.066 $. La renda per capita de la població era de 26.258 $. Entorn del 3,6% de les famílies i el 6,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units.
* 1 2 3 «Fact Sheet- Auburn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
* ↑ «Geographic Comparison Table- Auburn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# La Vila Grossa

La Vila Grossa és una masia de Calldetenes (Osona) inclosa a l'Inventari del Patrimoni Arquitectònic de Catalunya.

## Descripció

Masia de planta rectangular coberta a dues vessants, amb el carener perpendicular a la façana la qual es troba orientada al SE. Consta de planta baixa, primer pis i golfes. Davant de la façana hi ha una lliça amb un portal rectangular que hi dona accés, a la part dreta s'hi adossa un cos que s'abriga sota la mateixa vessant, destinat a activitats agrícoles. A la façana SW hi ha una finestra de forma gòtica a la planta, tres finestres al primer pis i un desaigua de pedra. A la part NE hi ha poques obertures i s'hi adossa un forn domèstic (parcialment destruït). Al NW hi ha un portalet rectangular amb llinda de fusta i s'hi adossa un cos cobert a una vessant. És construït amb maçoneria i arrebossada amb calç i algun mur de tàpia. L'estat de conservació és mitjà.

## Història

Antiga masoveria del mas la Calveria. En els fogatges de 1553 de la parròquia i terme de Sant Martí de Riudeperes trobem esmentat el nom d'Antoni Vila. El topònim actual és Viles, ja que hi ha dues masies molt properes anomenades, respectivament, Vila Grossa i Vila Xica. En el Nomenclàtor de la província de Barcelona de l'any 1869, ja hi torbem esmentades les dues masies. Tant per la tipologia constructiva com per les dades que el mateix edifici ens ofereix podem observar-hi diverses etapes constructives: el portal de la lliça duu la data de 1633 i una altra el 1895.

## Referències

* 1 2 «La Vila Grossa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 setembre 2017].